Document ID: 32005R0209

UREDBA KOMISIJE (ES) št. 209/2005
z dne 7. februarja 2005
o seznamu tekstilnih izdelkov, za katere ob sprostitvi v prosti promet v Skupnosti ni potrebno dokazilo o poreklu
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1541/98 z dne 13. julija 1998 o dokazilu o poreklu blaga za nekatere tekstilne izdelke iz oddelka XI kombinirane nomenklature, sproščene v prosti promet v Skupnosti, ter o pogojih za sprejem takšnega dokazila (1) in zlasti člena 4 Uredbe,
ob upoštevanju naslednjega:
(1)
Za tekstilne izdelke in oblačila, za katera ne veljajo posebni ukrepi v skladu s trgovinsko politiko Skupnosti in ki so sproščeni v prosti promet, zgoraj navedena uredba predvideva, da se lahko odobri izvzetje od obveznosti predložitve dokazila o poreklu in da morajo določbe o izvzetju od obveznosti predložitve dokazila o poreklu opredeliti, ali je za take izdelke treba predložiti izjavo o poreklu ali ne.
(2)
Z Uredbo Komisije (ES) št. 2579/98 z dne 30. novembra 1998 (2) je bil uveden seznam tekstilnih izdelkov, za katere ob sprostitvi v prosti promet v Skupnosti ni potrebno dokazilo o poreklu. Trenutno je treba dopolniti seznam z novimi kategorijami tekstilnih izdelkov.
(3)
Zaradi jasnosti in pravne varnosti je treba Uredbo (ES) št. 2579/98 izrecno razveljaviti in jo nadomestiti z določbami te uredbe.
(4)
Zaradi izvajanja obvez EU, ki izhajajo iz izteka Sporazuma STO o tekstilu in oblačilih, in zlasti zaradi skladnosti z zahtevami člena 2§8(c) Sporazuma STO o tekstilu in oblačilih, ki določa, da „se sektor za tekstil in oblačila prvi dan 121. meseca od veljavnosti Sporazuma STO vključi v GATT 1994 in se odpravijo vse omejitve po tem sporazumu“, se določbe te uredbe začnejo uporabljati s 1. januarjem 2005.
(5)
Ukrepi, predvideni s to uredbo, so v skladu z mnenjem Odbora za carinski zakonik -
SPREJELA NASLEDNJO UREDBO:
Člen 1
Za sprostitev tekstilnih izdelkov, naštetih v Prilogi k tej uredbi, v prosti promet ni treba predložiti nobenega dokazila o poreklu.
Člen 2
Uredba (ES) št. 2579/98 se razveljavi.
Člen 3
Ta uredba začne veljati sedmi dan po objavi v Uradnem listu Evropske unije.
Uporabljati se začne 1. januarja 2005.
Ta uredba je v celoti zavezujoča in se neposredno uporablja v vseh državah članicah.
V Bruslju, 7. februarja 2005

Labels: 3
1